Amics de les Arts i Joventuts Musicals

Concert | El Cant de la Sibil·la amb Gemma Humet i el Cor Montserrat · Matadepera · 23 des.
2025-12-23 21:00 - 23:00 (Europe/Paris)
El Cor Montserrat presenta el tradicional Cant de la Sibil·la, una de les manifestacions més antigues i emblemàtiques del patrimoni mediterrani, declarat Patrimoni Cultural Immaterial de la Humanitat per la UNESCO.
Aquesta peça litúrgica medieval, d’origen en la mitologia clàssica, dona veu a la figura de la Sibil·la, oracle que profetitzava guerres i esdeveniments transcendents des de les seves coves. El cristianisme la va integrar com a part de la representació del Nadal: amb el seu cant, anuncia l’arribada del Messies i el Judici Final.
Durant l’Edat Mitjana, la tradició va arrelar profundament al territori, però fou prohibida al Concili de Trento (s. XVI). No es començà a recuperar fins al segle XX, primer a València i Mallorca i, posteriorment, a moltes poblacions catalanes.
La interpretació del Cant crea una atmosfera mística pròpia de l’Advent. Abans de l’entrada de la Sibil·la, el concert inclourà dances instrumentals i cantades tal com es feia a l’època —algunes procedents del Llibre Vermell de Montserrat— i peces dedicades a la figura de la Verge Maria i a l’Anunciació.
Aquest espectacle neix amb la voluntat de recuperar i mantenir les tradicions d’arrel catalana, preservant la nostra història i identitat cultural.
Aquesta edició comptarà amb la veu de Gemma Humet, que donarà vida a la Sibil·la amb una interpretació plena de força i sensibilitat.

📅 DIMARTS 23 de desembre de 2025 · 21.00 h [afegeix a Google Calendar]
📍 Església de Sant Joan a Matadepera

Intèrprets
🎙️ Gemma Humet
🎶 Cor Montserrat

Organitzen
Cor Montserrat
Amics de les Arts i Joventuts Musicals
_____
𝐓’𝐡𝐚 𝐢𝐧𝐭𝐞𝐫𝐞𝐬𝐬𝐚𝐭 𝐚𝐪𝐮𝐞𝐬𝐭 𝐜𝐨𝐧𝐭𝐢𝐧𝐠𝐮𝐭?
📧 Subscriu-te al nostre 𝐵𝑢𝑡𝑙𝑙𝑒𝑡𝑖́ i rebràs, cada quinze dies, les novetats culturals al teu correu electrònic.
📲 Informa’t també a través del nostre canal de WhatsApp (dilluns i dijous).
i segueix-nos a Instagram, Facebook i X (Twitter) per no perdre’t cap activitat.
